शायराना अंदाज में नजर आए गुलशन देवैया, सैयामी खेर के साथ दिखी बेहतरीन कैमिस्ट्री
Bollywood Movie 8 AM Metro Review - Follow Latest Movies Story review, Rating And More On Dainik Bhaskar. फिल्म में डायलॉग है- ‘कभी-कभी दो लोग रात में गुजरने वाले जहाजों की तरह होते हैं, जो संयोग से एक-दो बार मिलते हैं और फिर जिंदगी में कभी नहीं मिलते।’
गुलशन देवैया और सैयामी स्टारर फिल्म 8 AM इन मेट्रो रिलीज हो चुकी है। एंटरटेनमेंट के साथ-साथ यह फिल्म साहित्य और प्रेम से भी जुड़ी हुई है। दैनिक भास्कर के मूवी रिव्यू में पढ़िए पठान कैसी है, कहानी से लेकर स्टार्स की एक्टिंग तक क्या-क्या खूबियां या खामियां हैं।
फिल्म:- ‘8 ए.एम. मेट्रो’
रिलीज डेट:- 19 मई, 2023
कलाकार:- सैयामी खेर, गुलशन देवैया, निमिषा नायर, उमेश कामत, कल्पिका गणेश, धीर चरण श्रीवास्तव
लेखक-निर्देशक:- राज आर
निर्माता:- राज आर किशोर गंजी
रेटिंग:- 2.5/ 5 (ढाई स्टार)
क्या है फिल्म की कहानी?
फिल्म में डायलॉग है- ‘कभी-कभी दो लोग रात में गुजरने वाले जहाजों की तरह होते हैं, जो संयोग से एक-दो बार मिलते हैं और फिर जिंदगी में कभी नहीं मिलते।’इसे कहानी का सार समझिए। फिल्म की कहानी दो अनजान लोगों की है। इरावती (सैयामी खेर) अपनी बहन की देखभाल करने हैदराबाद जाती है। वहां मेट्रो में उसकी मुलाकात प्रीतम (गुलशन देवैया) से होती है।
दोस्ती और प्यार के बीच है फिल्म का प्लॉट
मेट्रो में एक ऐसी घटना घटती है, जिससे इरावती और प्रीतम के बीच जान-पहचान होती है। संयोग से इरावती हॉस्पिटल और प्रीतम अपने ऑफिस जाने के लिए 8 बजे की मेट्रो में सफर करते हैं। इनके बीच दोस्ती, रिलेशनशिप, डिप्रेशन, पोएट्री, समाज की बातें होती हैं। दोनों के बीच बढ़ती इस दोस्ती में एक किस्म का प्यार पनपने लगता है, लेकिन यह प्यार रोमांटिक से ज्यादा दोस्ती का होता है। जबकि, दोनों को पता होता है कि वे शादीशुदा हैं और दोनों की अपनी-अपनी घर-गृहस्थी है। दोनों की इमोशनल दोस्ती और रोमांटिक बात-मुलाकात कैसे एक-दूसरे के जीवन को प्रभावित करती है, उनकी जिंदगी में किस तरह बदलाव लाती है, इन दिलचस्प बातों को जानने के लिए थिएटर जाकर फिल्म देखना होगा।
गुलशन और सैयामी के बीच दिखी अच्छी केमिस्ट्री, एक्टिंग भी बेहतरीन 
बात करें अभिनय की तो गुलशन देवैया और सैयामी खेर ने अपने-अपने किरदार को बखूबी जीवंत किया है। सह-कलाकारों में कल्पिका गणेश और उमेश कामत आदि को जितना स्क्रीन स्पेस मिला है, उतने में उनकी अदाकारी और संवाद अदायगी सराहनीय लगी। फिल्म की शुरुआत चुटीले संवाद के साथ होती है। कहानी को इमोशनल और रोमांटिक बनाने के लिए शायरी और गुलजार की कविताओं का अनूठा तालमेल भी बिठाया गया है। सबसे अच्छी बात घर-परिवार और दोस्ती के बीच एक अंतर पैदा करती कहानी का विषय काफी हद तक नया लगा।
धीमी है फिल्म की कहानी, जिससे कुछ समय बोरियत होने लगती है
फिल्म में जो कुछ कमी लगी, वह पर्दे पर कहानी बड़ी धीमी गति से बढ़ती है। कहानी इतनी धीमी गति से आगे बढ़ती है कि इसे देखते समय बोरियत होने लगती है। फिल्म के जरिए यह बताने की कोशिश की गई है कि कामकाज के बीच परिवार को भी भरपूर समय दिया जाए। कहानी आम लोगों से बीच से उठाई लगती है, जो काफी हद तक दर्शनीय है। इसे पांच में से ढाई स्टार दिया जा सकता है।